Amina Halak i Arsim Gaši najuspješniji sportisti Travnika u protekloj godini

Amina Halak, članica Judo kluba „Travnik“ i Arsim Gaši, član Karate kluba „Vlašić“  proglašeni su večeras za najbolje sportiste Općine Travnik u protekloj godini na tradicionalnoj manifestaciji održnoj u Centru za kulturu Općine Travnik. Najuspješniji sportisti u ekipnim sportovima su Anisa Haseljić, članica ŽNK „Rosa Brandis“ i Senad Tabaković, član NK „Travnik“.

Najuspješniji sportista sa tjelesnim oštećenjem je Kerim Čelenka, SK „Target“,a najbolji trener je Samet Gaši, KK „Vlašić“, dok je najbolji trener u ekipnim sportovima Salih Salihović, NK „Travnik“. Najuspješnija ženska ekipa u protekloj godini je ŽNK „Rosa Brandis“, a najuspješnija muška ekipa NK „Travnik“.

Nagrada za živno djelo posthumno je je dodjeljena porodici rahmetli Nisvete Pašić – Džimike, Zlatnu plaketu dobio je Ibrahim Osmangić – Kibri, Srebrnu plaketu Senad Đonlić,a bronzanu plaketu Markos Sučić i Zrino Kolenda.

Za najperspektivnije sportaše večeras su proglašeni Marijo Matošević (NK Nova Bila), Rijad Saračević (RK Travnik), Rija Bevrnja (Košarkaški klub Travnik), Husein Maslić (JK Travnik), Anja Mišković (JK Travnik), Armin Mehić (KK Vezir),Lejla Šiljak (KK Travnik GS TMT), Muhamed Topoljak (ŠK Travnik), Sajra Dedić (ŠK Travnik) i Amina Habibović (SK Target).

U kategoriji kadeta najuspješniji sportisti su Salih Halilović (KK Travnik GS TMT) i Imla Sarajčić (KK Travnik GS TMT), dok su u kategoriji mlađih kadeta najuspješniji Ali Arnautović (KK Travnik GS TMT) i Zahra Arnautović (KK Travnik GS TMT). Najuspješniji kadeti u ekipnim sportovima su Matija Šarić (RK Nova Bila) i Edina Duganhodžić (KK Travnik). Najbolje kadetske ekipe u 2019. godini su RK „Nova Bila“ i ŽKK „Travnik“

U kategoriji juniora najuspješniji su Salih Selman (KK Vezir) i Nedžma Sefer (SK Target), a u ekipnim sportovima Berin Čatić (NK Travnik/FK Velež).

Zahvalnice za podršku radu Sportskog saveza Općine Travnik uručen su: Centru za edukaciju mladih (CEM), Sportskom brendu No1, Larisi Cerić, Travničanki, najboljoj sportašici i najboljoj džudistkinji BiH, načelniku općine Travnik, Admiru Hadžiemriću i premijeru SBK Tahiru Lendi, dok je povelju za postignute rezultate dobio Karate klub „Travnik GS TMT“ pod vodstvom trenera Adnana Arnautovića.

Povelju za afirmaciju invalidnog sporta dobio je Emin Borić, a za rezultate u protekloj godini plaketa Sportskog saveza dodjeljen je i Adelinu Mašiću.

Nagradu „Karlo Jurić“ koju su sutanovili TNT Radio i ENI News za doprinos sportu, te kontinuirano i objetivno izvještavanje o sportskim događajima dobila je TNT Grupacija.